Diari Oficial de la Generalitat Valenciana


Sumari del DOGV 8422, del 13-11-2018 (2018/10421)

RESOLUCIÓ de 23 d'octubre de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 23/18-EAE Turís i 32/18-EAE Formentera del Segura.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8422

Data del DOGV
:   13-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10186


Data del document
:   23-10-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Formentera del Segura
    * Turís
    * impacte ambiental

RESOLUCIÓ de 23 d'octubre de 2018, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 23/18-EAE Turís i 32/18-EAE Formentera del Segura. [2018/10960]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 23/18-EAE Turís i 32/18-EAE Formentera del Segura.  
  
«Informe ambiental i territorial estratègic  
Tràmit: avaluació ambiental del Pla especial per a la creació de sòl dotacional per a l'EDAR Turís-1  
Promotor: Ajuntament  
Autoritat substantiva: Comissió Territorial d'Urbanisme  
Localització: Turís (València)  
Expedient: 23/0281-RLJ  
La Comissió d'avaluació ambiental, en sessió realitzada el 27 de setembre de 2018, va adoptar l'acord següent:  
Vista la proposta d'informe ambiental i territorial estratègic del Pla especial per a la creació de sòl dotacional per a l'EDAR Turís-1, en els termes següents:  
  
A) Documentació aportada  
En data 15 de maig de 2018 va tindre entrada, en el Servei d'Avaluació Ambiental Estratègica de la Subdirecció General d'Avaluació Ambiental, la sol·licitud de l'Ajuntament de Turís, remesa pel Servei Territorial d'Urbanisme de València, per a iniciar el procés d'avaluació ambiental i territorial estratègica del Pla especial per a la creació de sòl dotacional per a l'EDAR Turís-1, en el terme municipal de Turís.  
La sol·licitud s'acompanya del document inicial estratègic (DIE) i de l'esborrany del Pla especial, en format digital.  
La documentació aportada és conforme amb el que s'estableix en l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
La documentació queda constituïda pels documents següents:  
1. Document inicial estratègic  
2. Esborrany del Pla especial  
3. Document per a l'aplicació del procediment simplificat de l'avaluació ambiental i territorial estratègica del Pla especial i projecte de construcció de la reforma de l'EDAR de Turís-1  
  
B) Planejament vigent  
El planejament municipal vigent a Turís el constitueix les normes subsidiàries de planejament que van ser aprovades definitivament per la Comissió Territorial d'Urbanisme en data 18 de desembre de 1990 i publicades el 14 de març de 1991. Les normes subsidiàries de Turís no han sigut objecte d'avaluació ambiental. En l'actualitat, la revisió del Pla general de Turís es troba sotmesa al procediment d'avaluació ambiental estratègica (expedient 14/5610-EWT), amb document de referència emés en data 20 d'abril de 2012,el termini de vigència del qual s'ha ampliat fins al 20 d'agost de 2019.  
B.1) Situació actual: estacions depuradores a Turís  
El municipi de Turís compta amb tres estacions depuradores d'aigües residuals:  
  
  
  
  
Les EDAR Turís-1 i Turís-2 són de titularitat de la Generalitat Valenciana i correspon a la Diputació Provincial de València la seua gestió i explotació.  
  
C) Pla especial creació de sòl dotacional EDAR Turís-1: objecte i justificació  
Tal com es recull en la documentació aportada, l'objecte d'aquest Pla especial és realitzar una modificació de planejament de Turís per a crear una reserva de sòl que possibilite la reforma de l'EDAR Turís-1.  
  
Conforme al planejament vigent, l'actual EDAR Turís-1 es localitza en sòl classificat com no urbanitzable de protecció agrícola per la qual cosa l'objecte del Pla especial serà la consecució de la compatibilitat urbanística de les parcel·les (actual més l'ampliació) que es requereixen per a la reforma de l'EDAR Turís-1.  
Es justifica la necessitat d'aquesta actuació pel fet que el sistema de depuració existent en l'EDAR Turís-1 (biodiscos) ha resultat inadequat per a aconseguir la qualitat de l'efluent de la normativa vigent (Directiva 91/271/CCE traslladada a l'ordenament jurídic intern pel Reial Decret llei 11/1995, de 28 de desembre, pel qual s'estableixen les normes aplicables al tractament de les aigües residuals urbanes, i desplegada pel Reial decret 509/1996, de 15 de març) i a l'autorització d'abocament.  
  
D) Característiques del pla especial  
D.1) Estudi d'alternatives  
En el DIE s'analitzen dues alternatives al sistema de depuració i tractament de les aigües residuals del nucli de Turís tractades per les actuals EDAR Turís-1 i Turís-2. Les alternatives plantejades són:  
Alternativa 1. Es proposa una sola EDAR a Turís-1, la qual cosa implica portar les aigües de Turís-2 fins a Turís-1 mitjançant impulsió.  
Alternativa 2. Es mantenen les dues estacions depuradores, una a Turís-1 i una altra a Turís-2.  
Les alternatives anteriors s'analitzen i valoren aplicant una metodologia multicriteri que té en consideració aspectes com ara la viabilitat tècnica, la viabilitat econòmica, els impactes sobre el medi i l'impacte social. L'anàlisi conclou que la millor opció és la corresponent a l'alternativa 1.  
  
D.2) Àmbit de l'actuació  
Les parcel·les afectades pel Pla especial per a la reforma de l'EDAR Turís-1 estan situades al sud-oest del nucli de Turís. Es tracta de dues parcel·les, una d'elles és on se situa l'actual EDAR, en funcionament, i la segona parcel·la és la prevista per a l'ampliació i reforma.  
  
L'àmbit comprén una superfície de 6.242 m².  
  
  
  
  
D.3) Classificació del sòl.  
Les parcel·les afectades pel Pla especial estan classificades pel planejament vigent de Turís com a sòl no urbanitzable de protecció agrícola.  
El Pla especial proposa per a aquest àmbit:  
- Classificació del sòl: sòl no urbanitzable  
- Qualificació del sòl: reserva de sòl dotacional - Xarxa primària d'infraestructures i servei urbà (PQI)  
  
D.4) Paràmetres urbanístics  
L'esborrany del Pla especial proposa:  
  
Coeficient d'edificabilitat neta: 0,2 m²/m²s  
Coeficient d'ocupació màxima: 20 %  
pot augmentar-se justificadament en funció dels requisits tècnics de les instal·lacions  
Altura màxima: 2 plantes - 9 m  
Distància mínima al límit frontal: 5 m  
Distància mínima a la resta de límits: 3 m  
  
  
S'especifica en esborrany del Pla especial que l'edificabilitat computable serà la destinada a edificis de caràcter permanent, existents en l'àmbit de l'actuació. La resta d'edificacions de caràcter no permanent, així com depòsits i instal·lacions a la intempèrie, no computaran a l'efecte d'edificabilitat.  
  
D.5) Característiques de la nova EDAR.  
La reforma de l'EDAR Turís-1 preveu la seua adaptació per a una població de 7.609 habitants equivalents (he) mitjançant un tractament biològic de ventilació prolongada i tractament terciari que implicarà, tal com indica l'esborrany del Pla especial, una millora de la qualitat de l'efluent que podrà reutilitzar-se per a reg.  
A més, el projecte preveurà espai suficient per a una futura ampliació que considera la connexió de l'EDAR de Turís-2 que estarà condicionada a la connexió dels nous desenvolupaments que la revisió del planejament de Turís proposa i que no es preveuen a curt termini.  
  
D.6) Efectes previsibles de la modificació sobre el medi ambient.  
L'apartat 4 del document inicial estratègic (DIE) aporta el diagnòstic del medi ambient en l'àmbit afectat del qual destaquem;  
- L'àmbit d'actuació se situa en una unitat hidrogeològica que es caracteritza per formacions generalment impermeables o de molt baixa permeabilitat.  
- L'àmbit d'estudi presenta una accessibilitat als recursos hídrics baixa.  
- Les parcel·les, objecte del Pla especial, no presenten risc ni perillositat d'inundació d'acord amb el que s'ha indicat en el PATRICOVA.  
- La vulnerabilitat dels aqüífers en aquest àmbit és baixa.  
- La vegetació i fauna presents en l'àmbit del Pla especial corresponen a la d'una zona antropitzada destinada a cultius de secà.  
- En l'àrea d'actuació considerada i en l'àmbit de la seua àrea d'influència no hi ha cap espai natural que haja sigut designat pels organismes competents dins de l'àmbit estatal o autonòmic, com a parc natural o un altre tipus d'espai protegit pel seu interés ecològic.  
  
En l'apartat 5 del DIE s'analitzen els efectes sobre el medi ambient i sobre els elements estratègics del territori, del qual destaquem:  
  
- En fase de construcció els efectes són localitzats i es corresponen amb els derivats de l'execució de les diferents activitats d'obra que comprén aquest tipus d'instal·lacions.  
- En fase de funcionament, s'indica:  
· Els fangs es portaran a una planta de tractament.  
· S'estima necessària l'aplicació de mesures d'integració paisatgística amb l'objectiu d'integrar paisatgísticament la implantació de la reforma de l'EDAR. Es preveu integrar les actuacions a realitzar mitjançant plantacions amb espècies vegetals autòctones.  
· Els nivells de soroll no excediran del que s'ha estipulat en la legislació vigent.  
· L'explotació de la depuradora comporta l'emissió d'olors desagradables com a característica del mateix procés. No obstant això, amb la implantació de nous sistemes de depuració i desodoració es preveu una millora respecte a la situació actual, per la qual cosa l'impacte és compatible.  
En l'apartat 6 es descriuen les mesures previstes per a previndre, reduir i compensar els efectes negatius sobre el medi ambient i es proposen tant mesures preventives o protectores com a correctores en fase de construcció i en fase d'explotació.  
En fase d'explotació es destaquen:  
- Mesures preventives  
· Quant al soroll produït pel trànsit de camions, es recomana que la velocitat de circulació siga moderada, inferior a 50 km/h, amb una correcta planificació de l'itinerari.  
· Residus: qualsevol residu que es produïsca serà gestionat per gestor autoritzat.  
· Olors: aquestes es minimitzaran amb un bon maneig del sistema.  
- Mesures correctores:  
· Integració paisatgística: es recomana la revegetació en aquelles zones susceptibles de poder fer-se i l'apantallament vegetal dels límits de l'EDAR, especialment l'enjardinament amb espècies autòctones, amb la finalitat de mitigar l'impacte en el paisatge produït per les edificacions. També es procurarà realitzar edificacions que s'assemblen a l'entorn, utilitzant materials i colors adequats.  
· Sorolls: l'estudi d'ampliació de l'EDAR preveu aïllar de l'exterior en recintes tancats els mecanismes de generació de sorolls -bombes i bufadors-, per a garantir que l'emissió siga inferior a 55 dBA en hores diürnes.  
· Residus: la destinació prevista per als fangs és l'acumulació en un depòsit i després el transport a un abocador controlat, exceptuant-ne aquells que siguen aprofitats per al seu ús en agricultura.  
  
E) Consultes  
Per part de la Subdirecció General d'Avaluació Ambiental de la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 51.1 de la LOTUP, la documentació aportada s'ha sotmés a consulta a les administracions públiques afectades següents.  
  
ADMINISTRACIÓ PÚBLICA   
CONSULTADA CONSULTA INFORME  
C. HABITATGE - SDG ORDENACIÓ TERRITORI I PAISATGE - Servei Ordenació del Territori (PATRICOVA) 25.05.2018 25.06.2018  
C. HABITATGE - SDG ORDENACIÓ TERRITORI I PAISATGE - Servei Infraestructura Verda i Paisatge (PAISATGE) 25.05.2018 14.08.2018  
SERVEIA TERRITORIAL URBANISME - VALÈNCIA 25.05.2018 29.08.2018  
  
  
  
F) Identificació i valoració de possibles efectes sobre el medi ambient  
Conforme al que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, la submissió al procediment d'avaluació ambiental i territorial ordinari o simplificat, en funció de la certitud en la determinació de l'existència d'efectes significatius sobre el medi ambient, amb consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
Analitzat el DIE i l'esborrany del Pla especial per a la creació de la reserva de sòl dotacional, amb una superfície de 6.242 m² (que inclou la parcel·la actual i l'ampliació), destinada a l'EDAR Turís-1, la seua reforma i ampliació futura i vista la proposta per a l'emplaçament d'aquest sòl dotacional, com a principals consideracions respecte a la situació actual del medi ambient i del territori en l'àmbit proposat, cal destacar:  
L'esborrany del Pla especial proposa el canvi de qualificació de sòl no urbanitzable protegit agrícola a sòl no urbanitzable reserva de sòl dotacional, xarxa primària d'infraestructures i servei urbà (PQI), en la parcel·la on actualment es troba en funcionament l'EDAR Turís-1 i la parcel·la adjacent, a fi d'obtindre la compatibilitat urbanística i possibilitar la reforma i l'ampliació de les instal·lacions de tractament i depuració.  
L'àmbit queda a uns 900 metres al sud del nucli de Turís, enclavat en zona de cultius fonamentalment de secà (vinya, oliveres i alguns fruiters) i algunes parcel·les de cítrics que se situen en la depressió nord del curs del riu Magre, en la qual destaquen xicotetes elevacions muntanyenques, com és la serra del Castellet que delimita pel sud l'àmbit en el qual es troben les parcel·les amb destinació al sistema de tractament i depuració d'aigües residuals.  
L'àmbit proposat per a la reserva dotacional no afecta cap espai que siga objecte de protecció a través de l'instrument de planificació ambiental corresponent, ni afecta via pecuària ni és sòl forestal.  
  
En les proximitats d'aquest àmbit discorre el barranc del Francés, però no es veu afectat per risc d'inundabilitat geomorfològica derivat d'aquest barranc.  
La reserva de sòl dotacional proposada queda localitzada sobre terreny de vulnerabilitat baixa a la contaminació d'aigües subterrànies.  
La documentació aportada inclou un diagnòstic de l'estat del medi ambient amb un abast territorial ampli que, no obstant això, serveix per a emmarcar l'entorn en el qual es desenvoluparà l'actuació.  
La proposta, més que realitzar un estudi d'alternatives sobre ubicacions per a les instal·lacions de depuració, centra el seu estudi d'alternatives en els traçats possibles de la impulsió que requerirà l'ampliació i reforma de l'EDAR Turís-1 i en l'aprofitament de la parcel·la actualment ocupada per aquesta instal·lació i la confrontant, pròximes a una bassa de reg. Aquest aspecte resulta interessant des de la perspectiva de minimització de l'afecció al recurs sòl i paisatge, en concentrar les instal·lacions necessàries per a l'ampliació i reforma de la EDAR en un entorn ja antropitzat.  
Tenint en compte l'anterior i que el sòl dotacional proposat ja es destina en part a una instal·lació de tractament d'aigües residuals en funcionament, podem considerar que la principal afecció ambiental i territorial que pot derivar-se de la proposta del Pla especial es limita, fonamentalment, a l'afecció paisatgística.  
El present informe ambiental i territorial estratègic té per objecte determinar la idoneïtat del sòl proposat per a la seua reserva com a dotacional de la infraestructura de depuració d'aigües residuals, analitzant l'afecció que aquesta instal·lació puga generar sobre el medi ambient i la compatibilitat d'aquella amb els usos existents en el territori. No són objecte les actuacions i obres de col·lectors i impulsió que resulten necessàries i que, en cas de tractar-se d'algun dels supòsits que preveuen els annexos del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, serien avaluats en la fase del projecte constructiu corresponent.  
  
Pel que respecta a l'afecció ambiental que caldria esperar de la instal·lació EDAR existent i de la seua reforma i/o ampliació, amb la magnitud superficial proposada (6.242 m²), sobre aquest tipus de sòl rural, quant a ocupació de sòl, afecció a espècies vegetals i faunístiques, aquelles serien sensiblement similars, i fins i tot inferiors, a les que aquest tipus d'instal·lació produirien en qualsevol altra ubicació en aquesta zona rural agrària en què s'emmarca l'actuació. En aquest cas concret, l'afecció es redueix a la zona d'ampliació de la parcel·la actual, que es troba antropitzada, i que podria afectar, fonamentalment, vegetació ruderal i arvense envoltada de camps de cultiu de secà, amb fauna pròpia d'aquests cultius. Sent així, no hi ha més que cuidar la reposició de les zones afectades per les obres en les millors condicions perquè servisquen a l'ús inicial (restauració de terra vegetal, anivellament de terres, reparació, si escau, de serveis de reg, etc.).  
Respecte a la ubicació proposada, tenint en compte que l'àmbit del Pla especial aprofita i amplia els terrenys que actualment queden ocupats per l'existent EDAR Turís-1, a uns 900 metres al sud del nucli de població, i en direcció oposada a aquest, no és previsible que l'afecció sobre la població es veja incrementada, més aviat, al contrari, ja que amb la nova instal·lació (que incorpora tecnologia més adequada) es millorarà, no solament l'eficàcia del tractament, sinó també la seua eficiència.  
Respecte d'això cal realitzar dues apreciacions:  
a) Afecció acústica: indicar que no és previsible que aquesta afecció siga significativa tant sobre la població de Turís (per la distància) com sobre la fauna de l'entorn sempre que s'adopten les mesures adequades, entre altres les proposades pel DIE (insonorització dels recintes que allotgen els mecanismes de generació de sorolls - bombes i bufadors), per a complir els requeriments de qualitat acústica de la legislació vigent aplicable, tant en la fase d'execució d'obres com en la d'explotació de l'EDAR, per a garantir, tal com proposa el DIE, que l'emissió siga inferior a 55 dBA en hores diürnes. Es tindrà en consideració:  
  
- El Reial decret 524/2006, de 28 d'abril, pel qual es modifica el Reial decret 212/2002, de 22 de febrer, pel qual es regulen les emissions sonores en l'entorn degudes a determinades màquines d'ús a l'aire lliure (es refereix a maquinària utilitzada en l'execució d'obres).  
- La Llei 7/2002, de 3 de desembre, de protecció contra la contaminació acústica, que en l'annex II estableix els nivells sonors de recepció externs màxims.  
b) Afecció odorífera: encara que la tecnologia de tractament proposada (ventilació prolongada) suposa una major efectivitat per a complir els requisits de qualitat de les aigües d'abocament, no deixa de ser un procés aerobi que es duu a terme a cel obert. En aquest sentit, resulta de vital importància tant el coneixement de les fonts d'olors, per a proposar els sistemes més adequats per a eliminar-les, com evitar la generació d'olors durant el procés, la qual cosa requereix un adequat dimensionament dels equips, la verificació constant de la concentració d'oxigen dissolt en l'aigua, el control dels temps de residència (evitant els llargs temps d'estada a baix cabal), i evitar condicions de septicitat i zones de possible evolució anaeròbia incontrolada. Aspectes que, en certa manera, recull el DIE i que han de ser considerats en el projecte constructiu. Tenint en compte això, i atesa la distància de l'EDAR Turís-1 al nucli urbà de Turís, no és previsible una afecció significativa per les olors derivades del procés de tractament.  
  
El Servei d'Ordenació del Territori de la Subdirecció General d'Ordenació del Territori i Paisatge emet informe en matèria de risc d'inundació, rebut en data 25 de juny de 2018, en el qual s'indica que l'actuació proposada no està afectada pel risc d'inundació.  
  
El Servei d'Infraestructura Verda i Paisatge, emet informe, de data 14 de setembre de 2018, en el qual posa de manifest que el document aportat preveu l'afecció al paisatge de l'actuació proposada, es considera que l'afecció no és significativa, ja que l'objecte és l'ampliació de la instal·lació existent. Per això, no es considera necessari elaborar un estudi d'integració paisatgística en la fase de planejament, i es posposa la seua redacció en la fase de projecte, conforme l'article 43 de la LOTUP. L'estudi d'integració paisatgística en fase de projecte recollirà el contingut que regula l'annex II de la LOTUP.  
  
El Servei Territorial d'Urbanisme de València, en el seu informe, de data 29 d'agost de 2018, indica la documentació que ha de contindre el Pla especial i, en concret, se sol·licita que es concrete la forma d'obtenció de la parcel·la.  
  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
  
H) Proposta d'acord  
Analitzada la proposta de Pla especial per a la creació de sòl dotacional per a l'EDAR Turís-1, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del planejament.  
Per això, segons estableix l'article 51.2.b de la LOTUP, i considerar, d'acord amb els criteris de l'annex VIII d'aquesta llei, que la proposta de Pla especial per a la creació de sòl dotacional per a l'EDAR Turís-1, no té incidència significativa en el model territorial del municipi de Turís, ja que es considera compatible amb els usos preexistents en aquest àmbit, no es troba afectat per risc d'inundació, no afecta espais protegits i, havent tingut en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta del Pla especial per a la creació de sòl dotacional per a la EDAR Turís-1, no presentarà efectes significatius negatius sobre el medi ambient, sinó que suposarà una millora ambiental per aconseguir la depuració de les aigües residuals de Turís de conformitat amb els requeriments de la condició d'abocament i per la millora del tractament proposat, sempre que es tinguen en compte les determinacions que més endavant s'assenyalen.  
  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla especial per a la creació de sòl dotacional per a la EDAR Turís-1, en el terme municipal de Turís, d'acord amb els criteris de l'annex VIII de la LOTUP, per no tindre efectes significatius negatius sobre el medi ambient, i correspon continuar la tramitació de la modificació del pla conforme a la seua normativa sectorial, amb el compliment de les determinacions següents:  
1. Amb caràcter previ a l'aprovació del Pla especial:  
1.1. La normativa haurà d'incloure la necessitat de redactar un estudi d'integració paisatgística en la fase de redacció del projecte que, amb el contingut regulat en l'annex II de la LOTUP, permeta valorar l'afecció de l'actuació sobre el caràcter i la percepció del paisatge i adoptar mesures d'integració paisatgística, tot això de conformitat amb les consideracions de l'informe del Servei d'Infraestructura Verda i Paisatge, de data 14 de setembre de 2018.  
1.2. La redacció definitiva del Pla especial haurà de recollir les consideracions realitzades pel Servei Territorial d'Urbanisme de València en el seu informe de data 29 d'agost de 2018.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació del Pla especial per a la creació de sòl dotacional per a l'EDAR Turís-1, en el terme municipal de Turís, en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
  
Annex I  
Proposta reserva de sòl dotacional EDAR Turís-1  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista del que s'ha exposat, la Comissió d'Avaluació Ambiental, acorda: emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla especial per a la creació de sòl dotacional per a la EDAR Turís-1, en el terme municipal de Turís, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar als interessats que contra la present resolució, per no ser un acte definitiu en via administrativa, no pertoca cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven, conformement ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 4 d'octubre de 2018.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Tràmit: avaluació ambiental de la modificació puntual de les DEUT i ajust de fitxa de gestió del sector urbanitzable SUD-8 del Pla general de Formentera del Segura.  
Promotor: Ajuntament de Formentera del Segura.  
Autoritat substantiva: Comissió Territorial d'Urbanisme d'Alacant.  
Localització: terme municipal Formentera del Segura (Alacant).  
Expedient: 32-2018-EAE  
La Comissió d'Avaluació Ambiental, en sessió realitzada el 27 de setembre de 2018, va adoptar el següent acord:  
Vista la proposta d'informe ambiental i territorial estratègic de la modificació puntual de les DEUT i ajust de fitxa de gestió del sector urbanitzable SUD-8 del Pla general de Formentera del Segura, en els següents termes:  
L'11 de juny de 2018 ha tingut entrada en el Servei d'Avaluació Ambiental Estratègica sol·licitud d'inici de l'avaluació ambiental de la modificació puntual de les DEUT i ajust de fitxa de gestió del sector urbanitzable SUD-8 del Pla general de Formentera del Segura remesa pel Servei Territorial d'Urbanisme d'Alacant.  
1. Documentació presentada  
La sol·licitud d'inici ve acompanyada del document inicial estratègic i de l'esborrany de la modificació amb el contingut previst en l'article 50 de la LOTUP.  
2. Planejament vigent  
El planejament vigent en el municipi és el Pla general de Formentera del Segura aprovat definitivament per Acord de la Comissió Territorial d'Urbanisme de 29 de setembre de 2009 amb excepció de determinats aspectes suspesos, i posterior Resolució de 7 d'abril de 2010, del director general d'Urbanisme (BOP 15.06.2010).  
El Pla general compta amb declaració d'impacte ambiental de 21 de setembre de 2009 (Exp. 38/5120-OOE).  
  
3. Objecte, descripció i justificació de la modificació  
La modificació puntual plantejada té per objecte modificar la redacció d'una de les directrius definitòries de l'estratègia d'evolució urbana i ocupació del territori (DEUT) així com modificar la fitxa de gestió del sector residencial SUD-8, eliminant el condicionant de desenvolupament lògic que per a aquest àmbit estableix: «el sector es desenvoluparà quan estiga totalment esgotat el sòl urbanitzable d'ús predominant residencial de la resta del municipi».  
Es pretén amb això poder anticipar o simultaniejar el desenvolupament d'aquest àmbit respecte d'altres sectors residencials del terme.  
Àmbit  
El sector SUD-8 del PGOU de Formentera del Segura té una superfície de 41.181,91 m² segons la fitxa de planejament. S'emplaça a l'oest del nucli urbà, limita amb un vial urbà executat, i constitueix l'expansió natural d'aquell cap a l'oest. Está classificat com a sòl urbanitzable d'ús residencial, no detallat en el Pla general.  
  
Antecedents  
En la declaració d'impacte ambiental de 21 de setembre de 2009 emesa en la tramitació del Pla general es van imposar, derivades del risc d'inundació existent en el terme (delimitat pel PATRICOVA a escala regional i concretat per l'estudi d'inundabilitat elaborat i aprovat en la tramitació del Pla general a una escala major, més pròpia del planejament municipal), limitacions per a alguns sectors (SUD-8 entre altres) el desenvolupament dels quals s'hauria de posposar al d'altres àmbits amb afecció menor.  
Alternatives  
Planejament vigent (Alternativa 0)  
En el PG vigent es difereix el desenvolupament d'aquest àmbit, afectat per risc d'inundació, al desenvolupament d'altres sòls residencials amb menor afecció, i s'estableix la seqüència lògica de desenvolupament en les directrius definitòries de l'Estratègia d'evolució urbana i ocupació del territori (DEUT) i incorpora aquesta seqüència de desenvolupament com a condicionant en la fitxa de gestió del SUD-8.  
Així, en la redacció vigent de la Directriu 3.12 s'especifica:  
«Els sectors confrontants i propers al riu Segura, SUD-6 i SUD-8, se situen en la zona de major risc per les línies d'avinguda de període de retorn de 50 anys i tenen un ús predominant residencial. Per aquesta raó es desenvoluparan quan estiga totalment esgotat el sòl urbanitzable d'ús predominantment residencial de la resta del municipi.»  
  
Aquesta condició de les DEUT es recull en la fitxa de gestió del sector SUD 8, en què s'indica:  
«A. Seqüència lògica de desenvolupament.  
Aquest sector és confrontant al riu Segura, se situa en la zona de major risc per les línies d'avinguda de període de retorn de 50 anys. Per aquesta raó es desenvoluparà (juntament amb el sector SUD-6) quan estiga totalment esgotat el sòl urbanitzable d'ús predominant residencial de la resta del municipi».  
Modificació proposada (Alternativa 1)  
Es proposa modificar la Directriu 3.12 amb la redacció següent:  
«El sector confrontant i proper al riu Segura, SUD-6, se situa en la zona de major risc per les línies d'avinguda de període de retorn de 50 anys i tenen un ús predominant residencial. Per aquesta raó es desenvoluparà quan estiga totalment esgotat el sòl urbanitzable d'ús predominantment residencial de la resta del municipi.»  
Per a la fitxa de gestió del sector SUD-8 es proposa deixar sense contingut el punt A, Seqüència lògica de desenvolupament.  
Justificació  
El document presentat es remet als estudis hidràulics i hidrològics de les avingudes del riu Segura i barrancs adjacents per a diversos períodes de retorn realitzats recentment per la Confederació Hidrogràfica del Segura i a la Cartografia de Zones Inundables (SNCZI) derivada d'aquests, consultada per a poder determinar que el SUD-8 no es troba en la zona de major risc d'avingudes. Es conclou que desapareix la causa que va motivar preveure el seu desenvolupament en últim lloc en relació amb altres sòls urbanitzables residencials.  
S'indica a més que després de diversos anys de vigència del Pla general, i després de superar la crisi econòmica de principis de la dècada actual, s'entén des de laAjuntament que el desenvolupament del sector SUD-8 resulta prioritari per al desenvolupament socioeconòmic del municipi, ja que aquest se situa annex al nucli urbà consolidat i la seua dimensió el fa ideal per al seu àgil desenvolupament.  
S'assenyala també que Formentera del Segura està entre els municipis considerats amb elevat risc d'inundació pel PATRICOVA.  
  
En el document es considera que procedeix l'avaluació simplificada, ja que únicament es pretén «redefinir la seqüència prevista en el PGOU per al desenvolupament del sector urbanitzable ja classificat, sense alterar-ne ni la superfície, ni l'ús, ni cap altre paràmetre normat en el Pla general.  
4. Consultes realitzades  
Per part de la direcció general amb competència en avaluació ambiental, d'acord amb l'article 51.1 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en la seua condició d'administracions públiques afectades, a:  
  
Consulta Informe Administració Consultada  
 31.07.2018 Direcció Territorial d'Habitatge, OP i Vertebració del Territori  
Servei Territorial d'Urbanisme.  
  
16/05/18  
 19.07.2018 Conselleria d'Habitatge, Obras Públiques i Vertebració del Territori  
Subdirecció General d'Ordenació del Territori i Paisatge  
Servei d'Ordenació del Territori (PATRICOVA)  
20/08/18 € /-/- Confederació Hidrogràfica del Segura  
  
  
Nota: els informes rebuts es publicaran en la pàgina web www.agroambient.gva.es/eae juntament amb l'informe ambiental i territorial estratègic.  
5. Identificació i valoració dels possibles efectes sobre el medi ambient  
Risc d'inundació  
El Decret 201/2015, de 29 d'octubre, del Consell, pel qual s'aprova el Pla d'acció territorial sobre prevenció del risc d'inundació a la Comunitat Valenciana estableix, per al sòl afectat per perillositat d'inundació, restriccions per a la implantació de certs usos i activitats, així com condicionants per a l'edificació i les infraestructures. El PATRICOVA també preveu, per als municipis amb elevat risc d'inundació, que algunes d'aquestes limitacions puguen ser exceptuades justificadament.  
  
La totalitat del terme de Formentera del Segura es troba en zona inundable amb nivell de perillositat 2 segons la cartografia del PATRICOVA i el municipi està entre els considerats amb elevat risc d'inundació.  
En l'estudi d'inundabilitat elaborat i aprovat en la tramitació del Pla general de Formentera del Segura es concreta aquest risc, delimitat pel PATRICOVA a escala regional (1/50.000), i s'estableixen, entre altres mesures complementàries, mesures d'adequació de l'edificació i infraestructures en zones inundables, així com condicions d'ús al costat dels llits.  
En la modificació proposada s'analitza, a més de les cartografies dels estudis indicats, la cartografia del SNCZI. L'àmbit, els usos i els paràmetres d'edificabilitat del sector no es modifiquen.  
El Servei d'Ordenació del Territori informa el 19 de juliol de 2018 que, considerant aquesta última cartografia, l'àmbit quedaria quasi íntegrament afectat per una perillositat que, en termes del PATRICOVA, correspondria a un nivell 6 (menor afectació d'inundabilitat al SUD-8, quant a la seua extensió i especialment quant als calats) i assenyala que la cartografia del SNCZI desenvolupada a partir del vol LIDAR de l'any 2009 (més actualitzada i de major escala que la utilitzada en els estudis referits), preval quant a la determinació de la perillositat d'inundació, en aplicació del PATRICOVA.  
  
En l'informe indicat del Servei d'Ordenació del Territori es conclou que la modificació plantejada és compatible amb les determinacions normatives del PATRICOVA, sempre que s'adopten en el sector les mesures d'ordenació i adequació de l'edificació corresponents a les establides en l'annex I de la normativa del PATRICOVA, conforme al que es preveu en l'aprovació del PGOU, que la modificació puntual no suposa increment de la vulnerabilitat de l'ús del sòl enfront de les inundacions, respecte a la determinada amb l'aprovació del PG de Formentera del Segura i que, considerant que s'ha determinat que l'àmbit del SUD-8 es localitza en una de les zones de menor perillositat d'inundació, no resulta necessària la condició prevista en el PGOU per al seu desenvolupament diferit.  
Informe en matèria urbanística  
El Servei Territorial d'Urbanisme en el seu informe del 31 de juliol de 2018 indica el planejament vigent i ressenya els condicionants que es van imposar en la DIA en la tramitació d'aquest, relacionats amb la modificació proposada. Assenyala que en relació amb les competències del Servei Territorial no hi ha determinacions contràries a l'ordenament jurídic, sense perjudici que s'efectuen consultes als òrgans pertinents, entre els quals està el que va emetre els condicionants a modificar, i informa que l'aprovació definitiva d'aquesta modificació puntual competeix a l'òrgan autonòmic per afectar a l'ordenació estructural.  
  
Valoració de la proposta  
Tal com refereix l'informe del Servei Territorial d'Urbanisme, durant la tramitació del Pla general es van imposar com a condicionants (recollits en la declaració d'impacte ambiental de data de 21 de setembre de 2009 respecte al desenvolupament del pla) els següents:  
- «Hauran de complir-se les limitacions a l'ús del sòl per risc d'inundació previstes en la normativa del PATRICOVA i totes les mesures establides en l'estudi d'inundabilitat del PGOU de Formentera del Segura.»  
- «Els sectors confrontants i propers al llit del riu Segura, SUD-6 i SUD-8 i SURT-5, que són les zones de major risc per les línies d'avinguda de període de retorn de 50 anys, es desenvoluparan quan estiga totalment esgotat el sòl urbanitzable de la resta del municipi.»  
  
La proposta de modificació considera la cartografia del SNCZI relativa als estudis d'avingudes del riu Segura efectuats per la corresponent Confederació Hidrogràfica (S'adjunten plans amb la cartografia de zones inundables de l'organisme de conca per a T=100 i per a T=500 (plans del SNCZI)).  
El Servei d'Ordenació del Territori, en el seu informe de 19 de juliol de 2018 en matèria d'inundabilitat, considerant el grau de detall (escala) amb el qual han sigut elaborats els estudis considerats i la seua prevalença respecte als del PATRICOVA i a l'estudi del Pla general, d'acord amb el que s'estableix en el PATRICOVA, estima que el SUD-8 no es localitza en la zona amb major risc d'avingudes del terme, i, per tant, es pot eliminar la condició imposada en la fitxa de gestió (i en les DEUT) relativa a la seqüència lògica de desenvolupament, la qual cosa possibilita el seu desenvolupament previ o simultani al d'altres sectors urbanitzables del municipi de caràcter residencial.  
Realitzada l'anàlisi tècnica de la documentació presentada i el seu objecte, vistos els informes sectorials emesos, revisada la cartografia existent en el Sistema d'Informació Territorial d'aquesta conselleria i a la vista dels criteris establits en l'annex VIII de la LOTUP, es considera que la proposta de modificació puntual de les DEUT i ajust de fitxa de gestió del sector urbanitzable SUD-8 del Pla general de Formentera del Segura, no altera el model territorial, no comporta increment de recursos, no suposa afecció sobre el patrimoni natural o cultural ni sobre el paisatge, i s'ha constatat un menor nivell de perillositat d'inundació.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
7. Proposta d'acord  
Segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que l'esborrany de la modificació puntual de les DEUT i ajust de fitxa de gestió del sector urbanitzable SUD-8 del Pla general de Formentera del Segura avaluat no influeix en altres plans o programes, no té incidència en el model territorial vigent en el municipi, no suposa afecció sobre elements del patrimoni natural ni sobre el paisatge, ni comporta increment del consum de recursos ni del nivell de perillositat d'inundació i, tenint en compte les consultes realitzades, es pot concloure que es tracta d'una modificació menor del pla de les previstes en l'article 46.3.a i el procediment d'avaluació ambiental simplificada és suficient per a determinar que la modificació proposada no presenta efectes significatius sobre el medi ambient.  
D'acord amb el que s'ha exposat, es proposa:  
Emetre informe favorable en el procediment simplificat d'avaluació ambiental i territorial estratègica de la modificació puntual de les DEUT i ajust de fitxa de gestió del sector urbanitzable SUD-8 del Pla general de Formentera del Segura, per no tindre efectes significatius sobre el medi ambient, i correspon continuar la seua tramitació conforme a la seua normativa sectorial.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació de l'instrument de planejament corresponent en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista del que s'ha exposat, la Comissió d'Avaluació Ambiental, acorda: emetre informe ambiental i territorial estratègic favorable el procediment simplificat d'avaluació ambiental i territorial estratègica de la modificació puntual de les DEUT i ajust de fitxa de gestió del sector urbanitzable SUD-8 del Pla general de Formentera del Segura, per considerar que no té efectes significatius en el medi ambient.  
  
Notificar als interessats que contra la present resolució, per no ser un acte definitiu en via administrativa, no pertoca cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i efectes oportuns.  
El que se certifica abans de l'aprovació de l'acta corresponent i a reserva dels termes precisos que se'n deriven, conformement ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 4 d'octubre de 2018.- El secretari de la Comissió d'Avaluació Ambiental: José del Valle Arocas.»  
  
València, 23 d'octubre de 2018.- El director general de Medi natural i d'Avaluació Ambiental: Antoni Marzo i Pastor.